சாயா கோசு

சாயா கோசு (Chhaya Ghosh)(15 ஆகத்து 1940 - 12 பிப்ரவரி 2010) என்பவர் இந்திய மாநிலமான மேற்கு வங்கத்தில் அமைச்சராகவும், பார்வர்டு பிளாக் தலைவராகவும் இருந்தவர் ஆவார்.

 அரசியல் வாழ்க்கை 
சாயா 1977, 1982, 1991, 2001ஆம் ஆண்டுகளில் முர்சிதாபாத் சட்டமன்றத் தொகுதியிலிருந்து மேற்கு வங்க மாநில சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் 1991 முதல் 1996 வரை நிவாரண அமைச்சராகவும், 2001 முதல் 2005 வரை விவசாயச் சந்தைப்படுத்தல் துறையின் அமைச்சராகவும் இருந்தார்.

 பிற்கால வாழ்க்கை 
முன்னாள் பள்ளி ஆசிரியரான இவர் கேமந்தா போசால் அரசியலில் ஈடுபட்டார். தனது வாழ்க்கையின் முடிவில் இவர் பார்வர்ட் பிளாக் கட்சியிலிருந்து விலகினார். 2006 மாநில சட்டமன்றத் தேர்தலில், பார்வர்ட் பிளாக் இவருக்குப் போட்டியிடும் வாய்ப்பினை மறுத்தது. இதன் பின்னர் இவர் ஜனபாடி பார்வர்டு பிளாக்கில் சேர்ந்தார்.

 இறப்பு 
வயது முதிர்வு தொடர்பான பிரச்சினைகளால் இவர் 12 பிப்ரவரி  2010 அன்று இறந்தார். இவரது வழக்கறிஞர் கணவர் இவருக்கு முன்பே இறந்துவிட்டார். இந்த இணையருக்கு இரண்டு மகள்கள் உள்ளனர்.

 மேற்கோள்கள் 

பகுப்பு:2010 இறப்புகள்
பகுப்பு:1940 பிறப்புகள்
பகுப்பு:மேற்கு வங்காள அரசியல்வாதிகள்